Saya rasa semua orang boleh jadi penghendap…
kalau kena pada keadaannya.
Mengingati kembali perkara yang berlaku, itu bukan diri saya.
SETIAP TAHUN, ADA LEBIH DARIPADA TIGA JUTA KEJADIAN MENGHENDAP
DI AMERIKA SYARIKAT
Saya rasa macam sedang bermimpi.
Macam sedang berjalan semasa tidur.
Saya nak jadi sebahagian daripada sesuatu.
Saya hilang pertimbangan dan hilang kawalan.
Ia buat saya luahkan kemarahan saya dan melaksanakan fantasi saya.
40 PERATUS KES MENGHENDAP MENCETUSKAN KEGANASAN
INI IALAH KISAH BANDUAN #01420621
Ke mana saya pergi, dia sentiasa ikut saya.
Dia cakap dia akan serang orang yang saya sayang.
Sesiapa yang melakukan gangguan sebegini ialah seorang yang gila.
SEBUAH SIRI NETFLIX
Saya lebih rela digelar pembunuh daripada penghendap, faham tak?
Saya nak dia rasa tekanan kerana diperhatikan.
Sesiapa saja boleh jadi penghendap.
Semuanya mengarut saja.
Saya masih gila begitu…
MENGHENDAP SATU KELUARGA
MENARA PAUL ELIZONDO
SAN ANTONIO, TEXAS
Saya tak pernah lihat kes sebegini sebelum ini.
Kes menghendap yang sangat menakutkan.
Kalau lihat kejadian menghendap yang kecil,
ia tak nampak bahaya atau pun satu jenayah.
Tapi jika dikumpulkan menjadi banyak,
ia mewujudkan ketakutan kepada seseorang,
dan malangnya kebanyakannya ia boleh memuncak
menjadi sesuatu yang ganas.
UNIT MARK W. STILES BEAUMONT, TEXAS
Nama saya ialah Ruben Antonio Jaramillo.
PADA FEBRUARI 2007, RUBEN JARAMILLO DIJATUHKAN HUKUMAN
PENJARA SELAMA 45 TAHUN
Okey. Saya dituduh menghendap bekas…
Rasanya bekas teman wanita, atau teman wanita ketika itu.
Keadaan sangat huru-hara ketika itu.
Ada banyak kekeliruan dalam hidup saya.
Itulah punca kejatuhan saya dalam kejadian ini.
PEMENJARAAN JARAMILLO MENGAKHIRI PENGHENDAPAN SELAMA DUA TAHUN
Saya dibesarkan di banyak tempat berbeza.
BERHENTI
Kami berpindah di seluruh negara, dari negeri ke negeri.
Ayah saya akan muncul kadang-kadang,
apabila dia jumpa mak saya,
dan saya tak menetap lama di mana-mana.
Kami sentiasa… Kami dah macam gelandangan.
Tak pernah ada kawan, atau sesiapa.
Setiap pekan atau bandar yang saya pindah,
saya sentiasa dibuli, jadi itu memainkan peranan besar
sebab ia…
Dibuli sebegitu buat saya jadi lebih memencilkan diri.
Saya berfantasi untuk mempunyai isteri, anak dan rumah
dan menyara mereka.
Itulah impian saya.
Saya banyak juga berjanji temu, tapi kebanyakannya, saya rasa,
saya akan keluar dengan gadis itu tapi dia
akhirnya akan bercinta dengan kawan saya
atau adik-beradik saya.
Jadi, saya sukar nak mempercayai gadis-gadis disebabkan itu.
PADA USIA 29 TAHUN, JARAMILLO MULA BEKERJA DI RUMAH PENJAGAAN DI SAN ANTONIO, TEXAS
Semasa bekerja di rumah penjagaan,
gadis-gadis di sana menyukai saya.
Mereka mendekati saya, cuba keluar dengan saya.
Saya agak takut, saya macam…
Saya akan pilih gadis yang saya suka.
SALAH SEORANG RAKAN SEKERJA JARAMILLO IALAH JURURAWAT BERUSIA 45 TAHUN, 'MARIA'
KOMUNITI PERSARAAN
Dia mendekati saya dan cuba menarik perhatian saya.
Saya tak berminat, sebab kebanyakan gadis yang keluar dengan saya
berusia di antara 18 hingga 24, tak lebih daripada 24 tahun.
Tapi pada waktu itu, saya kesunyian.
Saya tiada sesiapa nak berbual bersama.
Tapi selepas mengenali Maria, saya boleh bercerita tentang masalah saya.
Kami berbual dan selepas beberapa ketika,
kami mula bercium.
Sejak daripada itu, kami mula bercinta.
Ketika saya kenal Ruben, saya dah ada hubungan lain.
Saya dah berkahwin selama 18 tahun,
dan perkahwinan saya teruk.
Apabila Ruben tiba,
seperti ada tempat bergantung,
atau selesa untuk berbual bersama.
'MARIA' MEMINTA SUPAYA IDENTITINYA DIRAHSIAKAN,
UNTUK MELINDUNGI DIRINYA DAN KELUARGANYA
Semuanya bermula semasa saya bekerja di rumah penjagaan.
Dia diambil bekerja.
Selesa berbual dengan dia.
Dia sangat baik, lemah-lembut dan menyenangkan.
Saya jatuh cinta, dengan nafsu.
Dia muda.
Saya 18 tahun lebih tua.
Selepas beberapa bulan,
saya tinggalkan suami saya, dan tinggal bersama Ruben.
2001 JULAI
MARIA TINGGALKAN SUAMI DAN TIGA ANAKNYA UNTUK TINGGAL BERSAMA JARAMILLO
Selepas itu, semuanya sangat menggembirakan.
Dia suka keluar dan belikan saya hadiah dan banyak benda,
dan tak pernah terlintas di fikiran saya
yang dia akan buat begini.
Suatu hari, dia tiba di pintu rumah saya. Dia berdiri di situ dan cakap,
"Saya bawa surat perceraian. Saya dah ceraikan suami saya."
Saya tanya, "Kenapa buat begitu?" Dia jawab, "Saya nak bersama awak."
Saya pun, "Okey."
Saya suka dia, dan saya pun fikir,
kami boleh jalinkan hubungan dan lihat perkembangannya.
Ia sesuatu yang saya mahukan
sebab dia ada keluarga dan saya tak merasainya ketika membesar.
Tapi kali pertama saya jumpa keluarganya, mereka menentang.
Ketika itulah keadaan mula teruk.
Ibu bapanya kata saya terlalu muda untuk dia
dan saya perlu cari gadis seusia saya,
dan saya rasa ada sesuatu yang tak kena.
Tanggapan pertama saya pada Ruben ialah dia pendiam, pemalu.
Mak rasa dia mencintai Ruben.
Mak berjiwa muda.
ANAK PEREMPUAN MARIA
Rasanya mak fikir mereka pasangan sempurna.
Tapi saya tak suka hubungan itu.
ANAK PEREMPUAN MARIA, 'VERONICA', JUGA MEMINTA IDENTITINYA DIRAHSIAKAN
Keluarga saya rasa dia nampak menyeramkan.
Mereka tak suka dia,
terutamanya dengan perbezaan umur antara mereka berdua.
Bagi saya, saya nampak hubungan mereka itu
seperti hubungan teman lelaki dan seperti hubungan anak juga.
Mak selalu menguruskan dia, macam menguruskan anak.
Mak tak boleh datang melawat keluarga kami tanpa dia.
Dia mesti ikut, macam budak-budak.
Dia sentiasa nak ada sekali dalam semua perkara,
bercakap benda-benda mengarut.
Pada 2001, apabila saya dapat tahu saya hamil anak pertama saya,
dia beritahu mak yang dia nak
besarkan anak perempuan saya dengan mak.
Itu gila.
Saya fikir, "Awak berguraukah?"
"Saya tinggal bersama teman lelaki, kenapa pula kami tak nak anak kami?"
Itu salah satu perkara yang menunjukkan dia berkhayal.
Saya tahu Ruben melayaninya dengan baik,
dan saya rasa itu yang mak sangat inginkan…
sehinggalah mak dapat tahu
yang dia curang terhadap mak.
Selama empat tahun, hubungan kami sangat baik.
Tapi semasa saya bekerja, dan saya pulang ke pangsapuri,
saya akan nampak barang-barang wanita.
Saya tanya, "Siapa datang ke sini?"
Dia jawab, "Kawan perempuan saya."
Saya rasa dia curang dengan saya.
PANGSAPURI DAKOTA
Ia berterusan.
Saya terluka.
Dia menafikannya,
tapi ketika itulah saya mula rasa, hubungan ini dah tak boleh bertahan.
2003 OKTOBER
PADA LEWAT 2003, MARIA MEMUTUSKAN UNTUK MENGAKHIRI HUBUNGAN ITU
DAN TINGGALKAN PANGSAPURI YANG DIKONGSI BERSAMA JARAMILLO
Saya beritahu Ruben yang saya nak pergi, dan dia tanya, "Kenapa?"
Dia kata, "Saya mencintai awak."
Ketika itulah Ruben merayu-rayu pada saya,
"Jangan pergi."
Saya rasa sebab itulah saya hubungi anak dan kakak saya.
Saya rasa macam sesuatu yang buruk akan berlaku.
Apabila mak cakap dia nak pergi,
saya rasa sangat lega dan gembira nak pergi ke sana,
"Jom, ambil barang dan keluar dari sini."
Tak sedar apa yang akan berlaku.
Saya dan mak cik pergi ke pangsapuri mak dan Ruben untuk ambil barang-barang mak.
Jadi, kami masuk ke bilik tidur,
dan dia duduk di katil sambil memegang pisau.
Kami lihat di sekeliling bilik,
dan di tiga bahagian dinding bilik, ada tulisan "Mati, mati, mati."
Tulisan "Mati" di ketiga-tiga bahagian dinding bilik,
dengan darahnya.
Mak saya, dia tak mahu kami hubungi polis.
Dia cakap, "Mari pergi, tinggalkan saja dia.'
Saya rasa macam nak mati. Jantung saya berdegup kencang.
Saya nak menangis, sebab saya sangat berharap padanya.
Saya sentiasa cuba hubungi dia,
sebab semua perasaan itu datang kembali.
Saya memang curang terhadap dia,
tapi saya nak hubungi dia sebab saya nak,
lihat bagaimana kami boleh selesaikan masalah perasaan ini.
Saya tak berapa suka dengan bayangan yang tak jelas.
Saya seorang yang perlukan…
Kalau awak nak sesuatu, terus-terang saja
supaya saya faham,
sebab saya tak faham bayangan yang tak jelas begitu.
WALAUPUN MARIA DAH MENGAKHIRI HUBUNGAN MEREKA,
JARAMILLO TERUS MENGHUBUNGINYA
Cara saya nak hubungi dia ialah dengan menulis surat kepadanya.
Lama juga ia berterusan.
Setiap kali saya tanya soalan, ia tak berjawab.
Jadi saya terus cuba hubungi dia,
untuk dapatkan jawapan itu tapi tak boleh.
Semakin saya cuba menghubunginya,
semakin saya gagal, dan saya pun semakin…
Semakin bertambah soalan saya tapi tiada jawapannya.
2003 OKTOBER
DI ANTARA 2004 DAN 2005, JARAMILLO MENGHUJANI MARIA DENGAN RATUSAN SURAT
Ada timbunan surat, yang dia tinggalkan di kereta saya.
Surat itu tertulis yang dia nak berbincang,
yang dia betul-betul mencintai saya,
dan takkan sakiti saya,
dan dia cuma nak kami kembali bersama.
Pada tahap itu, semua ini dah buat saya risau.
Menghendap dianggap satu jenayah serius
melibatkan kelakuan berulang-ulang dan berterusan yang mengancam,
mengganggu dan mewujudkan ketakutan pada mangsa
dan boleh berubah kepada keganasan.
Nama saya ialah Dr. Hae Rim Jin,
dan pengkhususan penyelidikan saya ialah dalam keganasan pasangan.
Dalam kerja saya,
saya dah mengkaji banyak kes yang menumpukan kepada penghendapan.
Ini ialah surat-surat yang ditulis oleh Encik Jaramillo kepada Maria.
Surat-surat ini ialah rekod kelakuan menghendapnya.
Bagi pendapat saya, kes dia tersangatlah bahaya.
Surat dia banyak memberi saya pemahaman tentang penetapan mindanya.
Terutamanya dia sentiasa tulis, "Saya cinta awak."
"Kenapa tak faham yang saya cinta awak?"
Dia faham tapi dia tak mahukannya.
SAYA CINTA AWAK SEPENUH JIWA RAGA SAYA
Individu ini sepadan dengan profil penghendap yang ditolak,
kerana satu-satunya perkara yang mendorong dia menghendap Maria
ialah dia tak dapat menerima yang maria tinggalkan dia.
TOLONG BERITAHU PERKARA SEBENAR.
Encik Jaramillo juga kerap menulis yang dia sanggup mati kerana Maria,
jadi itu mengulangi rasa,
yang dia percaya dia dah tiada apa-apa lagi.
Maria atau hilang semuanya, walaupun nyawanya.
Kemungkinan untuk kes itu bertukar menjadi bahaya adalah tinggi.
Surat yang ini adalah petanda bahaya.
Dia kata, "Kalau kita tak bersama, jadi saya ada hak
untuk cari keluarga awak kerana memisahkan kita."
"Tapi kalau kita bersama, saya tak perlu cari mereka, bukan?"
Pertamanya, dia salahkan keluarga Maria kerana memisahkan mereka.
Dia membayangkan pada Maria yang,
"Saya tahu ibu bapa awak salah satu sebab kita berpisah,
dan saya boleh sakiti mereka, terutamanya jika awak tak kembali pada saya."
Surat-suratnya menunjukkan yang keganasan pasti akan berlaku.
Ia akan berlaku kerana dia tak dapat lepaskan Maria.
2005 OGOS
Ruben menghendap saya bekerja.
Dia akan meletak kereta di satu sudut,
saya nampak dia dan saya akan pergi dan mula berlari.
Dia tak putus asa.
Dia tulis dalam surat yang dia takkan putus asa.
Tapi pada ketika itu, saya jadi sangat takut.
Ke mana saja saya pergi, dia akan sentiasa ikut saya.
Dia tahu tempat tinggal ibu bapa saya dan anak perempuan saya.
Inilah permulaan untuk kami sentiasa berjaga-jaga.
Dia mula menghantar surat ke pangsapuri saya,
lekatkan di pintu.
Salah satu surat mengatakan kalau saya tak beri surat-surat itu kepada mak saya,
dia akan letak gambar bogel mak di sekeliling kawasan pangsapuri saya.
Dia memang buat.
Saya tak tahu apa akan berlaku selepas itu.
Saya berpindah ke pangsapuri lain.
Saya nak menyorok.
Saya tak nak dia tahu lagi tempat saya tinggal,
sebab dia ugut untuk bunuh saya jika mak tak bersama dia.
WALAUPUN MARIA DAN VERONICA BERPINDAH KE TEMPAT TINGGAL BARU,
JARAMILLO MASIH TERUS MENGHENDAP
Dia menghendap beberapa ahli keluarga kami.
Menghendap di tempat yang berbeza.
Dia berada di pintu hadapan pangsapuri abang saya dan teman wanitanya,
dan teman wanitanya sangat takut.
Dia memandu melepasi rumah ahli keluarga yang lain.
Rumah sepupu saya, pangsapuri abang saya, rumah datuk nenek saya, rumah saya.
Semua orang dah dihendap sekarang.
Ramai orang memarahi mak saya.
"Awak bawa si gila ini dalam hidup kita, sekarang dia tahu tempat tinggal kita."
Saya tak rasa mak sedar apa yang akan berlaku selepas itu,
dan saya rasa mak fikir semua ini akan berhenti juga.
PADA SEPTEMBER 2005, JARAMILLO MENGATAKAN YANG DIA TAK MAHU LAGI BERHUBUNG
DENGAN MARIA DAN KELUARGANYA
TAPI INGIN MENGUCAPKAN SELAMAT TINGGAL KEPADA IBU BAPA MARIA
Saya dah bertekad untuk lupakan dia, keluarganya dan segalanya,
sebab saya dah penat.
Saya penat dengan segalanya.
Saya berjalan ke rumah ibu bapanya.
Saya nak memarahi mereka sedikit.
Saya nak suruh mereka beritahu Maria jangan hubungi saya lagi,
saya dah tak nak ada apa-apa kaitan dengan dia lagi.
DALAM PERJALANAN, JARAMILLO BERHENTI UNTUK MEMBELI BARANG
Saya nak beri hadiah terakhir, sebab dalam kitab ada mengatakan,
jika orang benci kamu, kamu sayangilah mereka.
Saya pun pergi ke kedai Cina ini,
beli mainan gari untuk cucu-cucunya,
dan saya beli perenjat mainan.
JARAMILLO TUNGGU DI LUAR RUMAH IBU BAPA MARIA SELAMA BEBERAPA JAM
Saya mula berdoa…
"Tuhan, saya mohon tolong hentikan saya."
"Hentikan saya daripada masuk ke rumah dan bersemuka dengan ibu bapanya,
kerana saya rasa saya akan buat perkara gila."
RAKAMAN VIDEO POLIS
PADA PUKUL 9:24 MALAM, POLIS MENERIMA LAPORAN
JARAMILLO TELAH MENYERANG IBU BAPA MARIA
Apa yang berlaku pada 26 September 2005
ialah kesan daripada penghendapan Ruben selama ini.
PEMBANTU PENDAKWA RAYA
Sekarang kita sedang melihat laluan masuk ke rumah
di mana Ruben berjumpa dengan ayah Maria.
Dia bawa tiga pasang gari.
Dia bawa pita perekat.
Mereka sedang menunjukkan perenjat yang dia tinggalkan.
Semuanya menunjukkan keganasan telah berlaku.
Saya pergi ke rumah. Saya bunyikan loceng.
Ayah dia datang dari sudut tepi dan saya terkejutkan dia, dia terkejutkan saya.
Dia datang ke arah saya, macam nak jatuhkan diri.
Saya ingat dia nak serang saya,
saya pun keluarkan perenjat mainan dan tolak dia.
Saya lihat dia jatuh ke bawah, dan dia memegang dadanya.
Saya sedar yang dia terkena serangan jantung.
Saya cuba angkat tapi dia terlalu berat.
Ibunya keluar dan mula menjerit,
saya letak dia dan pergi ke isterinya dan cakap, "Saya tak nak cederakan awak."
Saya cuba tenangkan dia tapi dia tak bertenang.
Saya ambil perenjat mainan dan renjat dia.
Saya angkat dia,
dan teringat saya bawa perenjat mainan, gari mainan,
jadi saya ambil satu gari mainan dan gari dia.
Saya bawa dia ke bilik air dan letak dia.
Dia gari kedua-duanya.
Si ibu, dia bawa masuk ke rumah
dan dia keluar untuk uruskan ayah Maria,
dan ibu Maria dapat lepaskan diri,
berlari ke seberang jalan dan minta bantuan daripada jiran.
Mereka hubungi 911 dan polis datang dan bertindak agak cepat.
Dia telah diganggu, jadi dia masuk ke dalam van mereka dan larikan diri.
Saya tiada niat nak cederakan sesiapa sebab bukan itu…
Saya benci keganasan.
Mengingati kembali perkara yang berlaku, itu bukan diri saya.
Bukan diri saya.
Ruben cakap dia tiada niat untuk mencederakan sesiapa,
sebab dia benci keganasan.
Ruben bukan saja nak kurangkan kesalahannya,
dia cuba menukar cerita.
Khayalannya tidak terjejas.
Perenjat itu bukan mainan.
Ia mengakibatkan serangan jantung
di mana ayah Maria perlukan empat kali pembedahan pintasan
dan ini mengesahkannya.
Dia tak mahu bertanggungjawab
ke atas kemudaratan yang dia lakukan kepada keluarga ini.
JARAMILLO MELARIKAN DIRI SEBELUM POLIS TIBA
MARIA DAN VERONICA SAMPAI TAK LAMA KEMUDIAN
Ada ambulans dan polis.
Kakak saya menjerit pada saya,
"Bekas teman lelaki awak serang mak dan ayah!"
Ketika itu, saya…
Oh Tuhan, saya rasa teruk dan rasa sangat bersalah,
sebab dia buat begini kerana saya tak nak kembali pada dia.
Saya rasa sangat malu.
POLIS MEMBERITAHU KELUARGA ITU BAHAWA JARAMILLO SEDANG MELARIKAN DIRI
Sangat menakutkan bila tak tahu dia di mana.
Saya beri gambar dia kepada pusat jagaan harian,
sebab anak saya ada di situ dan saya jelaskan tentang situasi itu.
Saya takut dia akan cari saya dan anak saya.
Saya tak tahu jika dia akan bunuh saya untuk ambil anak saya.
Saya tak tahu apa dia nak buat.
Takut sebab tak tahu apa-apa.
Kami tak tahu di mana dia akan muncul.
Satu malam semasa dia masih melarikan diri,
saya pergi ke rumah kawan baik saya,
dan saya mengalami serangan panik yang teruk.
Saya ingat saya dah nak mati. Betul.
Saya ingat saya akan mati.
OKTOBER 2005
LAPAN BELAS HARI SELEPAS SERANGAN ITU, JARAMILLO TELAH DITANGKAP
DI SEMPADAN AMERIKA SYARIKAT DAN MEXICO
DIA DIBAWA PULANG KE SAN ANTONIO UNTUK DIDAKWA
WALAUPUN HAMPIR DUA TAHUN MENGGANGGU MANGSA,
JARAMILLO TAKKAN DIDAKWA DI ATAS PENGHENDAPAN TERHADAP MARIA
Saya buat keputusan untuk hanya membicarakan rompakan ganas,
kerana penghendapan lebih sukar, di mana awak perlu buktikannya
melebihi keraguan munasabah untuk kesemua unsur.
Jadi perlu buktikan banyak kejadian kecil
berbanding hanya satu kejadian besar.
DI TEXAS, PENGHENDAPAN TAHAP KETIGA
MEMBAWA KEPADA HUKUMAN PENJARA MAKSIMUM 10 TAHUN
SABITAN ROMPAKAN GANAS MEMBAWA KEPADA HUKUMAN MAKSIMUM 99 TAHUN
Rompakan ganas biasanya jenayah tahap pertama,
sama seperti pembunuhan, hukumannya di antara
lima tahun hingga 99 tahun, atau penjara seumur hidup.
Kami bawa kes yang kukuh untuk perbicaraan
rompakan ganas itu.
KUNCI KEPADA KES PIHAK PENDAKWA IALAH BUKTI YANG MENUNJUKKAN KESALAHAN
YANG DIBUANG OLEH JARAMILLO DI LALUAN MASUK RUMAH ITU
GARI
Kes ini pelik kerana Ruben tinggalkan semua bukti tentang niatnya
di tempat kejadian.
Dia ada bawa beg dan tinggalkannya semasa polis tiba,
dan di dalam beg itu ada nota.
Nota ini mengandungi apa yang Ruben akan lakukan.
Ruben tulis, "Ambil wang tunai, ambil cek dan tunaikan cek."
"Perenjat, empat pasang gari."
"Cari ibu bapa. Mak dan ayah saja."
"Gari mak dan ayah."
"Kunci pagar dan menuju ke arah Mexico."
"Tinggalkan ibu bapa di parit."
"Kembali dan ambil anak perempuan Maria, ambil keretanya,
ambil cucu Maria, kemudian masukkan dia ke dalam van hijau."
"Cari Maria, dapatkan Maria."
"Ambil kereta Suburban, bawa ke Mexico,
pindah ke satu rumah, dan tinggal di Mexico selamanya."
Ada lima orang
yang akan diculik oleh Ruben
dan dibawa ke tempat lain dalam hasratnya untuk memenangi hati Maria.
Ruben jelas dalam khayalan.
Ia tak jadikan dia kurang cekap.
Ia tak buat dia jadi gila.
Tapi ia buat dia jadi sangat bahaya.
14 OKTOBER 2005
5 FEBRUARI 2007
PADA 5 FEBRUARI 2007, RUBEN JARAMILLO DIBICARAKAN UNTUK ROMPAKAN GANAS
DIA MENGAKU TIDAK BERSALAH DI ATAS SEMUA TUDUHAN
Mereka bawa defendan ke kandang saksi.
Hanya dia di bahagian pembelaan.
Dia tak ingin bertanggungjawab di atas kelakuannya.
Dia tak rasa yang hubungannya dengan Maria
bukanlah satu kisah cinta.
Ia bukan pembelaan yang baik.
Bukti kami sangat kukuh terhadapnya,
dan saya rasa, akhirnya, tak dapat disangkal lagi,
Ruben ialah individu yang berbahaya.
WALAUPUN TAK DIDAKWA DENGAN PENGHENDAPAN,
JENAYAH JARAMILLO TERHADAP MARIA MENJADI FOKUS KES PIHAK PENDAKWA
MAHKAMAH DAERAH
Rompakan ganas yang dibicarakan ialah kemuncak
dari segala penghendapannya terhadap Maria.
Walaupun dia bukannya mangsa utama dalam kes yang kami dakwa,
saya rasa pihak juri mempertimbangkan dengan baik
tahap bahaya situasi itu.
Maria semestinya terluka.
Emosi terluka.
Dia menderita dengan penderaan Jaramillo.
PADA 6 FEBRUARI 2007, MARIA BERSETUJU UNTUK BERI KETERANGAN TERHADAP JARAMILLO
Saya rasa penting untuk juri dengar daripada Maria,
sebab sejarah menghendap menjadi fokus kes ini.
Jika keluarkan Maria daripada situasi itu,
tak banyak konteks untuk semua perbuatan defendan.
Dia jelaskan kepada juri penderaan yang diterima daripada Ruben.
Penderaan psikologi, emosi daripada dia.
Ia akan meninggalkan kesan kepada seseorang. Dia terkesan.
Saya di kandang saksi, dan saya ceritakan tentang penghendapan itu.
Saya sangat takut nak beritahu hakim tentang semua yang berlaku,
dan saya pun menangis.
Saya menangis tanpa henti.
Dia ada di situ buat saya sangat takut.
DISEBABKAN OLEH BUKTI YANG SANGAT BANYAK, JARAMILLO DIDAPATI BERSALAH
DENGAN BANTUAN TESTIMONI PENGHENDAPAN DARIPADA MARIA,
PIHAK PENDAKWA BERJAYA MENDAPATKAN 45 TAHUN HUKUMAN PENJARA
TIGA BULAN SELEPAS TEMU BUAL PERTAMANYA,
RUBEN JARAMILLO BERSETUJU UNTUK MENJAWAB BEBERAPA LAGI SOALAN
Saya dah dipenjarakan selama 16 tahun, hampir 17 tahun.
Saya ada banyak masa untuk fikirkan apa masalah dengan pemikiran saya,
dan lain-lain.
Saya rasa semua orang boleh jadi penghendap…
kalau kena pada keadaannya.
Saya rasa saya tak dapat berfikir dengan waras dan mula berfantasi.
Saya rasa saya berharap,
agar dapat merasai semula perasaan dikehendaki itu.
Mengejar dia akan dapat menarik perhatiannya
dan dia akan nampak diri saya semula, dan kata,
"Hei, inilah orang yang sayangkan saya."
Saya harap dia sedar itu,
saya sanggup buat apa saya demi dia dan buat apa yang dia mahukan.
Saya menyesali perbuatan saya terhadap Maria dan keluarganya,
sebab ia tak patut berlaku pun pada awalnya.
Saya patut jadi lebih baik dan berlalu pergi saja.
Menyayangi seseorang itu sepenuh hati,
sangat berisiko.
Melainkan dah bersama selama 20, 30 tahun,
itu saya fahamlah, tapi kalau kenal seseorang macam saya,
dan bersama selama lima tahun,
saya tak patut sayang dia sepenuh hati.
Sebab berapa banyak kali pun dia mencurangi saya
atau saya mencurangi dia, saya patut nampak tanda-tanda itu semua.
Tapi dah tak boleh ubah masa lalu.
Hanya boleh maju ke depan dan cuba ubah diri sendiri,
dan berharap agar situasi ini tak terjadi pada orang lain
dan supaya saya dapat mengawal fikiran saya dengan lebih baik.
Serta…
Serta melihat kekecewaan sebagai satu fasa
berbanding sebagai tragedi.
HUKUMAN MAKSIMUM JARAMILLO SELAMA 45 TAHUN BERAKHIR PADA TAHUN 2050
DIA AKAN BERUSIA 79 TAHUN
TAPI JARAMILLO AKAN LAYAK UNTUK MEMOHON PAROL BERMULA TAHUN 2028
Saya memang terfikir tentang pembebasannya dan saya rasa nak menghilangkan diri.
Saya tak nak dia cari saya.
Saya masih terkesan dengan kejadian ini.
Saya mengalami serangan panik setiap minggu.
Saya rasa sangat marah sebab saya perlu melalui semua ini,
anak-anak saya perlu melalui semua ini, suami saya perlu melalui semua ini.
Ia mengecewakan. Ia menyeksakan.
Datuk dan nenek saya perlu melalui semua ini juga.
Selamanya.
Semua orang takut dia akan dapat parol.
Saya pun rasa sangat takut.
Kami menulis surat kepada pihak parol supaya tak bebaskan dia,
sebab saya rasa dia akan datang dan bunuh saya.
Dia cakap dia akan sakiti orang yang saya sayang,
dan kami hidup dalam ketakutan.
Saya percaya dia akan terus mencari saya.